SUMAGI NA BA SA ISIPAN MO ........ Kung bakit ikaw ay nasa mundong ito? Ano ang layunin mo sa buhay na ito? Meron bang Diyos? Tiyak, maraming katanungang naglalaro sa isip mo. Maraming katanungan ang naglaro sa isipan natin at some point in our lives. Hanggat di nasagot ang mga katanungan iyan, hindi tayo nakasumpong ng kapayapaan sa ating isipan-yung tunay, walang katulad na kagalakan at kapayapaan. Sa aklat na ito ni Joyce na ISANG BAGONG PAMUMUHAY, matatagpuan ang sagot sa mga katanungang naglalaro sa iyong isipan. Lahat ng ito'y magsisimula sa pag-aaral ng mga katotohanan patungkol sa Diyos at kung gaano Niya tayo iniibig! Habang binabasa mo ang aklat na ito, madidiskubre mo ang pinakamahalagang desisyon na gagawin mo sa iyong buhay, bakit mo kailangan ang Diyos, at kung bakit Siya ang solusyon sa bawat problema na kinakaharap mo. Pinatutunayan ng aklat na ito na totoong maipamumuhay mo at mararanasan nang may kagalakan ang uri ng buhay na inilaan ng Diyos para sa Iyo! Totoong minamahal ka ng Diyos at meron Siyang napakagandang plano para sa iyo. Lahat ng bagay na ninanais mong maranasan at makamit ay matatagpuan mo sa isang personal na relasyon sa Panginoon. Ito ang sikreto ng bagong pamumuhay na nakalaan para sa iyo! Isinalin sa Tagalog ni Dr. David A. Sobrepeña TINAPABARO A BIAG (Pannakaammo No Kasano Ti Panangawat Ken Ni Kristo) JOYCE MEYER #1 NEW YORK TIMES BESTSELLING AUTHOR
(Pannakaammo No Kasano Ti Panangawat Ken Ni Kristo) JOYCE MEYER NEW YORK BOSTON NASHVILLE Word of Hope Christian Family Church 1103 EDSA, Proj. 7, Quezon City (Across SM Annex) Tels 8373-30-41 to 44
Karbengan Iti Mannurat Iti Kopya Daytoy A Libro. 2003, 2007 Joyce Meyer. Amin a karbengan iti kopia daytoy a libro. A kas sagudayen ti U.S/ Copyright Act of 1976, iti anyaman a panag scan, panag upload, ken electronic a pana-ngibingay iti anyaman a paset daytoy a libro nga awan ti pammalubos ti mannurat ken nangi-maldit ket panag-sulingasing iti linteg, ken panagtakaw ti kapanpannunutan ti nagsurat. Siasinoman a mayat nga mangusar iti anyaman a paset daytoy a libro (malaksid ti paggep ah panagsukimat), kasapulan nga dumawat ti pammalubos manipud iti akinku-kua ti publikasyon. Kontaken ti permission@hbgusa. Agyaman kami iti panang -suporta yo ti karbengan ti kopia daytoy a libro. Malaksid no nialanad, amin nga nausar a bersekulo ti Biblia ket naadaw manipud iti The Amplified Bible (AMP) Copyright 1954, 1962,1965, 1987 babaen ti Lockman Foundation. Nausar nga ada pammalubos na. Dagiti paset ti Biblia nga ada marka na nga KJV ay naadaw iti King James Version nga Bibliya. Faith Words Hachette Book Group 237 Park Avenue New York, NY 10017. Naimaldit idiay Esatados Unidos Umana nga Edisyon: Pebrero 2003 Naulit nga naiwarnak: Octobre 2007 14 13 12 11 10 Ti Faithwords ket paset ti Hachette Book Groups, Inc. Ti nagan ken logo ng FaithWords ay tataguekuaen ti Hachette Book Groups. Iti Hachette Speakers Bureau ket ada nalawa na nga listaan para kadagiti manursuro ken mangaskasaba. Para iti nayon nga panna-kaamo bisitain yo wenno kontakin yo ida babaen ti telepono iti numero (866) 376- 6591. Iti nagirwarnak ket awan ti responsibilidad na para iti websites (wenno dagiti nilaon na) nga saan a tagikukua iti pabliser. ISBN 978-0-446-69205-4 LCCN 2002115636
DAGITI LINAON NA Pakauna A Sarita 1. Ti Nasken Nga Desisyon a Masapul Nga Aramidem ... 1 2. Datayo Amin ket Nagbasol ... 5 3. Ita ti Apag-isu a Panawen Nga Panangisuko ... 11 4. Napabaro A Panagbiag ... 17 5. Napabaro A Panagpanunot ... 26 6. Napabaro A Panagsao ... 33 7. Napabaro A Panangkita Iti Bukod A Kasasaad ... 38 8. Ti Buteng Ket Nasukatan Iti Pammati ... 44 9. Ti Napnuan Rag-o A Biag ... 48 Kararag Iti Pannakaisalakan ... 53
Pakauna A Sarita TI pangayat ti Dios isu ti kangrunaan nga paltiing nga nasken nga maamoan ti tao. Daytoy ket mysa nga nalagda a pundasyon iti maysa nga naballigi a Cristiano. Saan nga napateg ti "sirib ti panunot maipapan ti ayat ti Dios; daytoy nga ayat ket mapadasan tayo iti kaunegan ti puso tayo. Ti Espiritu Santo ti mangted kadadatayo daytoy, ket magun-udan tayo babaen ti ti panangadal ken panangtakwat panagtignay na iti biag tayo ken babaen ti panagkakarag. ti Sasao na. kasta met Inbaon ti Dios ti kakaiusana ng Anak na nga ni Apo Hesus tapno matay ken subbuten na tayo manipud iti basol iti daytoy a lubong. Kasta iti kina dakkel ti ayat ti Dios nga imbaon na ni Hesus nga matay para kenka. Kalpasan ti nabayag a panawen nga nauupayak nga Kristiano, itatta ko laeng nga naawatan ti nalaos a pangagayat ti Dios. Babaen ti parabur ti Santo Espiritu napadasak ti nasudi nga panagayat na ti personal nga wagas. Daytoy ti nangbalbaliw ti kapanpanunotak kas maysa nga anak ti Diyos, ket nagbalin met nga pagsurutak ti biag ko a kas namati. Kararag ko nga daytoy nga librito ket mangted ti baro a kapanunotan ken pannakaawat maipapan ti ayat ti Dios. Basaem ken adaelm nga nalaeng iti tungal nilaon na daytoy nga mabalin nga mangiwanwan kenka iti panangadal ti Sasao ti Diyos. Anya man a paltiing ken pannakammo nga ada kanyak ita ket iti Dios laeng ti naggapuan na babaen ti dakkel a parabur na.
Kabanata 1 TINASKEN A DESISYON NGA MASAPUL NGA ARAMIDEM Ti biagmo kadi ket awanan iti pannakapnek? No kasta iti agdama a marikriknam, kayat ko nga ipakaammo kenka nga saan ka nga agmaymaysa iti kasta a kasasaad. Adu nga tattao iti nabannog, naawanan iti namnama ken napnuan iti dadagsen. Adu kadakuada iti nangpadas nga nangbiruk iti namnama manipud iti relihiyon, ngem naupay da ta saan da a pulos a nasarakan ti pudno a namnama. No pinadas mo ti relihiyon, saan na kayat a sawen nga nasapulam ti Dios nga mangpennek ti pagkurangan ti biag mo, mangilap-aw iti nariribuk ken napnuan basol a biag mo. No kayatmo nga mapadasan ti pudno nga ayat, no kayat mo ti maaddaan iti pudno a gayyem, no kayat mo nga dagiti basol mo ket mapakawan, ken no kayat mo nga agbalin nga nasayaat ti masakbayam... ni Jesu-Kristo ti pudno a sungbat dagiti amin a tarigagay mo. Ur-urayen naka tapno ikkan naka iti napabaro a biag ken tapno aramiden naka a napabaro nga parsua. No awan ti pannakapnek iti biagmo, masapul nga agbalbaliw ka. No ar-aramiden dagiti sigud nga aramid mo sigurado nga saan mo a mapadasan ti panagbalbaliw. Masapul nga agdesisyon ka nga agbalbaliw kan. 1
Ti Napabaro A Biag Ti desisyon mo ket napatpateg pay ngem ti adal nga nagun-od mo manipud iti nagadalam a kolehio, napatpateg pay ngem ni asawam, kuartam ken ti pagtaengam. Ti desisyon mo ket maipapan iti biagmo nga agnanayon. Ti kina-agnanayon ket isu ti tiempo nga awan ti patingga na. Daytoy ti pagtungpalan tayo kalpasan ti biag ditoy lubong. Intono matay ka, saan na a kayat nga sawen nga naawan kan, mangrugi ka pay laen nga agbiag iti sabali a lugar. Kas kunaen ti maysa a pagsasao, "ti pannakatay ket maiyarig iti kaaddam a sitatakder idiay agpuspusipos nga ruangan. Pimmanaw ka laeng manipud iti maysa a lugar tapno maiyalis ka idiay sabali a bangir." Tinarigagayam kadi ti maaddaan iti relasyon ken ni Apo Dios kabayatan nga agbibiag ka ditoy lubong ken tapno maisaganam ti biag mo para iti biag nga agnanayon? Masapul ngarud nga awatem ni Apo Jesus kas mangisalakan. Datayo amin ket managbasol isu nga masapul tayo ti mannubbot. Ti Dios inbaon na ti bugbugtong nga Anak na tapno subboten na tayo manipud kadagiti amin a basbasol tayo. Nailansa idiay krus ket naiparukpok ti darana tapno nagbalin nga bayad dagiti babak ken basol tayo. Natay ken naitanem ngem iti maikatlo nga aldaw nagungar ket situtugaw ita idiay makanawan ti Dios Ama. Isu laeng ti inanama tayo nga makaited iti talna, rag-o ken kalintegan tapno makapagtakder tayo iti sangoanan ti Dios. Tapno mailap-aw tayo manipud kadagiti basol tayo, ti Biblia isuro na nga masapul nga ipudno tayo dagiti amin a 2
Ti Nasken a Desisyon Nga Masapul Nga Aramiden basol tayo ket awaten tayo ni Jesus kas Apo, patien tayo nga isu ket pinagungar ti Dios manipud ken patay. "Ta no babaen iti panagsao, ipaduyakyak mo ni Jesus nga isu ti Apo, ket patiem iti pusom a pinagungar ti Dios, maisalakankanto." Roma 10:9 Daytoy nga klase ti panamati ket naun-uneg pay ngem iti panagpanunot laeng, daytoy ket napudno ken naimpusuan a pammati. Adu nga tattao ti mamati nga adda ti Dios ngem saanda met nga naan-anay nga italek dagiti biag da kenkuana. Ti Dios ti nangipaay iti biag tayo nga tattao ket tarigagayan na met nga ipaay tayo a naimpusuan dagiti biag tayo. Pinarsua na tayo ti Dios nga addaan iti wayawaya nga agpili, ket saan naka nga piliten nga agtungpal kadagiti pagayatan na. Iti unos ti panagbiag mo, napasayaat mo kadi ti biagmo nga napnuan iti pannakapnek? No ti sungbat mo ket "saan pay," ania ngata no padasem nga ipa-ima ken ni Apo Dios nga nangparsua kenka? No ti lugan nga ginatang ko ket kanayon nga madadael, ti kasayaatan nga aramidek ket isu ti panangisublik idiay nangaramid tapno tarimaanen na. Dayta nga prinsipyo ket maipada iti relasyon ti tao iti namarsua kenkuana. Pinarsua naka isu nga inayat naka. No awan ti pannakapnek ti biagmo, ita ti apag-isu a tiempo nga ipan mo ken ni Apo Dios tapno tarimaanen na. Kas naibagak idi napalabas, awan ti panagbalbaliw malaksid nga agaramid ka iti maysa a desisyon. Kayat mo 3
Ti Napabaro A Biag kadi ti agbalin a Kristiano? Mabalin mo met laeng kadi nga isuko amin nga basol mo tapno maaddaan ka iti baro a biag iti sidong ti Dios? Tapno masarakam pay dagiti naimbag nga banbanag nga insagana ti Dios, sumurot ka iti panangidalan na agsipud ta ay-aywanan na ti masakbayam. "Siak laeng ti makaammo kadagiti planok a maipaay kadakayo, planok a mangparang-ay a saan ketdi a mangdidigra, plano a mangibanag iti namnamayo iti masakbayan." Jeremias 29:11 Awan ti sabali nga mabalin nga agaramid iti desisyon nga para kenka, no di sika met laeng. Ania kadi nga kita ti panagbiag ti tinarigagayam? Ti pananganamong iti lubong wenno panagtulnog iti Dios? Ti Sao ti Dios ibaga na nga immay tayo ditoy lubong nga awanan ket agsubli tayo nga awan met laeng ti aniaman a maitugot tayo (1 Timoteo 6:7). Ti Dios ket isu ti Alpha ken Omega, ti pangrugyan ken ti pagpatinggaan. Idi punganay ket adda ti Dios, ket ti Dios met laeng ti pagpatinggaan. Tumunggal maysa ket masapul nga agtakder iti sanguanan ti Dios tapno maokom kadagiti amin nga inaramid na (Roma 14:12). Itan ti apag-isu nga oras nga panagsagana. Kanayon ko nga ibaga, "Nakasagana ka wenno saan, ni Jesus ket talaga nga umay." Agsagana ka itan, mangaramid ka iti apag-isu nga desisyon, agsipud ta no itantantan mo pay, baka maladaw ka. 4
Kabanata 2 DATAYO AMIN KET NAGBASOL Ti basol ket isu ti panagsalungasing kadagiti pagayatan ti Dios. Datayo amin ket nagbasol iti sangoanan ti Dios. Amin tayo ditoy lubong ket nagbasol (Roma 3:23, Ecclesiastes 7:20). Dayta ti kadakesan nga damag, ngem adda met ti nasaysayaat a damag. Datayo amin ket mapakawan ken mapalinteg babaen iti parabur ti Dios. ―Nagbasol amin a tattao ket agkurangda iti kinadayag ti Dios. Ngem gapu iti parabur a siaayat nga inted ti Dios, mapalinteg ti amin a tattao iti sangoananna babaen ken ni Cristo Jesus a mangwayawaya kadakuada.‖ Roma 3:23-24 Binayadan amin ni Jesus dagiti basol mo; ti laengen aramidem ket isu ti panamati ken panangawat kenkuana. No ipakawan mo dagiti amin nga basol mo ket tallikudamon tapno saan mon a sublian nga aramiden, ti Dios naan-anay nga pakawanen naka ket aramiden naka a baro a parsua. ―Ngem no ipudnotayo (siwayawaya) dagiti basbasoltayo, tungpalenna ti karina ket aramidenna ti maitutop. Pakawanenna dagiti basoltayo ket ugasannatayo iti amin a kinadakestayo.‖ 1 Juan 1:9 Saan nga masapul nga urayem pay ti aramiden ti Dios. Linippas nan dagiti masapul nga aramiden na. Inted na ti Anak na a bugbugtong tapno matay ket nagbalin a daton nga naan-anay ken awan a pulos ti basol na tapno isu ti nangala iti 5
Ti Napabaro A Biag lugar mo. Ti masapul nga aramidem ket patiem nga ni Jesus isu ti mangibabaet kenka iti sangoanan ti Dios Ama tapno maiyasideg ka kenkuana. Kas iti maysa nga ubing nga adda ti ama na kenkuana (ti darana, ti DNA, ti chromosomes, ken dadduma pay), kasta met ti Ama adda ken ni Kristo tapno maisubli ti relasyon tayo kenkuana. Ti Dios ay-ayaten na dagiti tattao nga pinarsuana ket saan na nga kayat nga imatangan nga agbalin ti tao nga adipen ti basol isunga nangisagana iti dalan a paglisian. Ni Jesus isu ti apag-isu nga dalan. TI BASOL INYEG NA TI LUNOD Ti Sao ti Dios ibaga na nga dagiti basol tayo masarakan na tayo (Numero 32:23). Ti basol iyeg na ti lunod ngem ti panagtulnog iyeg na ti bendisyon (Deuteronomio 28). Ti agdama nga biag ti maysa a tao ket saan a dagus a mailasin dagiti aramid na, ngem intono dumteng idiay ngudo na, makitanton dagiti resulta ti apag-isu nga pinili na. No pinili tayo ti nagbiag iti basol, nga saan nga iti panagtulnog kadagiti pagayatan ti Dios, umay kadatayo dagiti nakakaskas-ang a kapadasan. Ti bagi tayo nga tattao ket saan laeng a ginupgup dagiti lasag ken tultulang. Daytoy ket addaan espiritu, kararwa, panunot ken rikna. Daytoy ket isu ti manggupgup iti sibubukel nga personalidad ti tao. Dagiti mangbasol ket kanayon da nga agsagaba kadagiti panpanunot da. Aniaman dagiti aramiden da, awan ti pannakapnek 6
Datayo Amin ket Nagbasol kadakuada. Nalaka da nga masikuran, mariribukan ket nalaka da nga agpungtot aglalo no saan nga nasayaat dagiti pasamak iti aglawlaw da. Awan ti pannaka-ammo da maipapan iti panamati ken panagtalek iti Dios. Saan da nga pulos a napadasan ti inana dagiti kararwa da agsipud ta masarakan laeng ti inana iti sidong ti Dios babaen ti panamati Kenkuana (Hebreo 4:3). Wen, ti kinamanagbasol nga biag ket isu ti biag nga napnuan iti lunod. Awan a pulos ti naimbag nga masarakam iti kastoy a panagbiag. Inladawan ti Dios ti resulta ti biag nga adayo kenkuana: ―Yegkonto dagiti kakasta a didigra iti sangkataoan ket urayto la kasla bulsek nga agkarkarawa a magna ti tunggal maysa. Nagbasolda kaniak ket kasla danum a maibuyatto ti darada; agkaiwaranto iti daga dagiti agruprupsa a bangkayda.‖ ―Iti aldaw a panangiparang ti APO iti pungtotna, saanto a maisalakan ida uray ti amin a pirak ken balitokda. Madadaelto ti entero a daga iti apuy ti pungtotna. Yegnanto ti kanibusanan - wen, ti apagdarikmat a kanibusanan ti amin nga agnaed iti daga.‖ Zoponias 1:17-18 Dagitoy nga Sursurat ket naka-amamak, ngem masapul nga saan nga agbuteng ti puso ti namati nga addaan pudno a relasyon ken ni Jesu-Kristo. "Saan a maukom ti siasinoman a mamati iti Anak. Ngem naukomen ti di mamati agsipud ta saan a namati iti Bugbugtong nga Anak ti Dios" - Juan 3:18. 7
Ti Napabaro A Biag BASOL KEN PANNAKADUSA Ti panagbasol ket isu ti gagangay nga ar-aramiden dagiti saan nga namati. Mabalin nga agar-aramid kadagiti agduduma a banbanag tapno mailibak na ti pudno a riknana ngem ammo na nga adayo ti presensiya ti Dios kenkuana. Kinuna ni Jesus nga dagiti managbasol ket saan da a maliklikan ti basol (Juan 9:41). Ti Biblia ket nabingay iti Daan a Tulag ken Baro a Tulag. Ti Daan a Tulag ket talaga nga "daan." Ti linaon daytoy nga Daan a Tulag ket isu daydiay panawen nga ti Dios ket abbungan na dagiti basol dagiti tattao agingga iti tiempo nga immay ni Jesus tapno mangaramid iti baro a tulag kadagiti tattao. Babaen iti panangtungpal kadagiti adu nga annuroten iti panagidaton para kadagiti basol tapno maabbungan ngem saan nga pulos a maikkat. Ti basol ket saan nga maikkat, dagitoy ket maabbungan laeng. Nupay kasta, iti sakup ti Baro a Tulag, maaddaan tayo iti naan-anay ken kamaudian nga sacrificio nga saan laeng nga mangabbong kadagiti basol no diket ikkaten na amin. Dalusan na amin nga basol mairaman pay dagiti ramut na tapno saanen nga tumubo pay. Idawat ko nga basaem nga nainayad dagiti Sursurat nga nailanad iti libro ti Hebreo, panunutem ken ammoem tapno maawatam ti nasayaat a mensahe na. ―Babaen iti pagayatan ti Dios, nadalusantayo iti basoltayo babaen iti namimpinsan a panangidaton ni Jesu-Cristo iti mismo a bagina.‖ - Hebreo 10:10 8
Datayo Amin ket Nagbasol ―Nupay kasta, indatag ni Cristo ti maymaysa a daton a maipaay iti agnanayon gapu kadagiti basol, ket kalpasanna, nagtugaw iti makannawan ti Dios.‖ - Hebreo 10:12 ―Daytoy ti tulag nga aramidekto kadakuada, Kadagiti masakbayan nga aldaw, kuna ti Apo: Ikabilkonto dagiti lintegko kadagiti puspusoda, Ket isuratkonto dagitoy kadagiti pampanunotda.‖ Kunana pay, ―Diakto lagipenen dagiti basbasol ken kinadakesda.‖ - Hebreo 10:16-17 ―Umasidegtayo ngarud iti Dios iti napudno a puso ken natalged a pammati. Wen, umasidegtayo a nadalus ti pusotayo - nadalusan iti dakes a konsensia - ken ti bagitayo a naugasan iti nadalus a danum.‖ - Hebreo 10:22 Dagitoy nga paset ti Sursurat ket iparangarang da ti napateg nga mensahe para kadatayo nga tattao. Ti umuna ket ipakita na nga ni Jesus ket naminsan laeng a nagbalin nga sakripisyo para kadagiti amin, ket saanen nga masapul nga adda maidaton manen. Idi panawen ti Daan a Tulag, ti sakripisyo a maidaton ket masapul nga ulit-ulitem ngem saan da a pulos nga maikkat ti basol, abbungan na laeng ti basol. Ni Jesus nagbalin a naminpinsan nga sakrificio maipaay iti amin a panawen nga mangikkat iti amin a basol. Ti basol ket maikkat a naan-anay, ngem masapul nga agbiag ti siasinuman nga addaan iti wayawaya nga saan nan a sublian ti panagaramid iti basol. Masapul nga ammoen ti 9
Ti Napabaro A Biag tumunggal maysa nga ti baro a biag a maipaay ken ni Kristo ket masapul nga sursuruem ti agbiag nga nangatngato ngem iti bukod mo a karirikna. Masapul nga saan kan nga agbiag nga ida-oluan ti riknam laeng. Masapul nga ti Sao ti Dios ket tungpalem uray aniaman ti kasasaad ti riknam. Daytoy nga klase ti panagtungpal ket isu ti agbalin a rugi kadagiti maawat mo nga bendisyon manipud iti Ama tayo a nailangitan. 1 0
Kabanata 3 ITA TI APAG-ISU A PANAWEN NGA PANANGISUKO Mabalin nga idi naited kenka daytoy a libro ket agbibiag kan iti sidong ni Kristo babaen iti pammati, wenno naited kenka daytoy a libro tapno mangaramid ka iti maysa a desisyon nga sumurot kenkuana. Iti Juan 3:16 saritaen na, "Gapu iti kasta unay a panagayat ti Dios iti lubong, intedna ti Bugbugtong nga Anakna tapno ti siasinoman a mamati kenkuana saan a matay no di ket agbiag nga agnanayon." Kayat ko man nga ibingay ti maysa nga estorya tapno nalaklaka nga maawatan ti pannakabalin ken kinapudno dayta nga bersikulo. Iti siyudad ti Chicago iti tiempo ti kalam-ek na, kastoy ti pasamak iti maysa a rabii. Adda maysa nga ubing nga aglaklako iti dyaryo. Manmano ti tattao nga rummuar agsipud ta nalam-ek unay iti ruar dagiti pagtaengan da. Gapu iti dayta, bassit ti gimmatang iti dyaryo nga ilaklako daydiay ubing. Napan idiay nagtakderan ti pulis ket kinunana, "Adda ammom kadi nga mabalin a pagturugan ti maysa nga napobre nga ubing ita nga rabii? Ammom kadi nga ti pagturturugak ket idiay laeng maysa a suli uray no kasta unay ti lam-ek na?" Kimmita daydiay pulis kenkuana kalpasan na kinunana, "Ibagak kenka ti aramidem, bumallasiw ka dita a kalsada, 11
Ti Napabaro A Biag turungem daydiay dakkel a puraw nga balay, agtuktok ka idiay ruangan na. No adda ti mangilukat idiay ruangan na, kunaem a dagus, "Juan 3:16, ket sigurado nga ilukatan daka a dagus." Napan nga dagus daydiay ubing, nagtuktok, inbaga na "Juan 3:16," ket pinastrek da, pinagtugaw da iti sangoanan ti paginuduan, ket kalpasan na pinanawandan. Nagtugaw idiay nga pinampanunot na, "Juan 3:16, saan ko a maawatan, ngem siak nga dati nga malamlammin nga ubing ket itan napapudoten ti bagik." Kalpasan na, immasideg daydiay nangpastrek kenkuana ket dinamag na, "mabisin ka kadi?" Ket kinunana, bassit laeng ti makan ko agsipud ta nabayag a saanak a nangan." Daydiay babae kinuyog na nga inpan idiay kusina ket indasaran naa iti agkakaimas a makan agingga nga saanen a makapangan gapu iti bussog na. Pinampanunot na, "Juan 3:16, saan ko a maawatan, ngem siak nga dati nga mabisbisin nga ubing ket itan nabussogakon." Immuli isuna tapno mapan agdigos idiay nagpintas ken naglawa nga pagdigusan a napno iti danum nga apag-patay ti pudot na. Nagtugaw ken naguper iti apagbiit. Kabayatan nga naguper idiay, pinampanunot na, "Juan 3:16, saan ko a maawatan, ngem siak nga dati nga narugit nga ubing ket itan nalinisen ti bagik." Pagamuan dimteng daydiay babae, inikkan na iti napuskol a kawes na, immagek kenkuana. Idi nga ineddep na ti silaw iti kuwarto na, tinalyaw na ti nasipnget nga aglawlaw, nailasen na dagiti niebe nga agtinnag nga nangpalamiis iti aglawlaw. Napanunot na 12
Ita ti Apag-isu a Panawen Nga Panangisuko manen, "Juan 3:16, saan ko a maawatan, ngem siak nga dati nga nabannog nga ubing ket itan nakainanan ti bagik." Kabigatan na, innalada manen daytoy nga ubing tapno mangan idiay napintas nga lamisaan. Kalpasan iti pannangan da, napan da nagtugaw idiay sangoanan ti paginudduan. Inukrad na ti Biblia, nagtugaw ket ingiddan na ti nagsaludsod, maawatam kadi ti Juan 3:16?" Saan ko nga maawatan, insungbat diay ubing. Immuna laeng nga nanggeg ko dayta idi inbaga daydiay pulis kaniak idi rabii. Linuktan na ti Biblia na ket inlawlawag na ti mensahe maipapan ken ni Jesus. Iti sangoanan ti paginuduan, pinastrek na ni Jesus idiay puso na ket naaddaan iti baro a biag. Nakatugaw idiay nga nagpanpanunot, Juan 3:16, - saan ko nga maawatan, ngem siguradoak nga daydiay dati nga naiyaw-awan nga ubing, itan natalgeden ti kasasaad na" - (Saan nga am-ammo a nagsurat). Itan, no nakasagana kan nga mangisuko iti biagmo ken ni Apo Dios babaen iti panangawat mo ken ni Jesu-Kristo kas pannakabayad dagiti amin a basol mo, papigsaek ti nakem mo nga umawag Kenkuana iti panagkararag. Dawatek nga sumurot ka iti panagkararag ket usigem dagiti balikas kabayatan nga iyebkas mo tapno mananam mo dagiti naimbag a mensahe nga linaon na. Dios, nga amami a nailangitan, ay-ayaten ka. Umayak kenka iti pammakawan kadagiti basol ko. Jesus mamatiak kenka. Mamatiak nga natay ka idiay krus, inparukpok mo ti daram ita babaen iti pammati nga dumawdawat 13
Ti Napabaro A Biag numan pay saan ka nga pulos a nagbasol. Innalam ti lugar ko nga siak koma ti masapul a madusa. Mamatiak nga natay ka, naitabon idiay tanem, kalpasan iti maikatlo nga aldaw nagungar ka manipud ken patay. Ni patay saan naka nga matengngel. Napagballigiam ni Satanas. Ti tulbek ti impiyerno ken ni patay saan daka pulos nga malapdan. Mamatiak nga inaramid mo amin dagitoy agsipud ta inayat nak la unay. Tarigagayak ti agbalin a Kristiano. Kayatko nga amin nga aldaw ti panagbiag ko ket makapagserbi kenka. Kayat ko nga sursuruen no kasano ti maaddaan iti baro a panagbiag kas inkarim. Awaten ka itan, ket ipaay ko ti biagko kenka, aramiden nak kadi kas iti pagayatam. iti panangisalakan mo kaniak. Punuen nak iti Espiritu Santo ken isuronak kadagiti banbanag nga masapul nga maammoak. Itan, mamatiak nga naisalakanakon, naiyanakak nga nabalbaliwan, ket siguradoak nga mapanak idiay langit no umay ni patay kaniak. Amami nga adda sadi langit, ragrag-oek ti panagdaliasat ken panagbiag ko tapno maipaay ko ti dayaw iti natan-ok nga nagan mo. Amen. Agyamanak Jesus Nangaramid ka iti kapatgan nga desisyon iti biagmo no daytoy a kararag ket naimpusuan nga inyebkas mo. Aniaman ti kaririknam, ti Dios mabalin na a denggen ken sungbatan dagiti kararag mo. Mabalin nga mariknam ti talna ken rag-o wenno wayawaya, wenno awan a pulos ti aniaman a riknam. Saan mo nga ipalubos nga aniaman ti riknam ket isu ti mangiturong iti biagmo. Patiem ti Dios, agraman dagiti sao na agsipud ta isu ket pudno ken matalek nga mangtungpal kadagiti karina. Kinunana: 14
Ita ti Apag-isu a Panawen Nga Panangisuko ―Umayto kaniak dagiti amin nga ited ni Amak. Ket ti umay kaniak, diakto pagtalawen.‖ - Juan 6:37 Inkari ti Dios ti pannakiadda na kenka iti agnanayon, uray pay iti panagpatingga ti lubong. Mabalin nga no dadduma ket saan mo a pulos nga marikna, ngem adda latta iti sadinno man a lugar, iti aniaman nga oras. Kanayon nga sisisiput dagiti matana kenka tapno aywanan ken salakniban naka. Kanayon nga makipagrikna kenka ket saan naka pulos nga baybay-an. Daydiay nangirugi iti nasayaat a banag kenka sigurado nga tungpalen ken lippasen na (Genesis 28:15; Salmo 138:8; Filipos 1:6). Kablaawan ka, addaan ka itan iti baro ken kaimbagan nga gayyem, ni Jesus ti kaimbagan a gayyem mo. Mabalin mo iti makisao kenkuana iti aniaman a banag agsipud ta mannakaawat unay kenka (Hebreo 4:15). Saan naka a pulos nga pabasolen. Awan ti aniaman a dakkel wenno bassit a banag kenkuana. Tarigagayan ti Dios nga isu ti bigbigem a kanayon kadagiti amin nga paggep ti inaldaw-aldaw a panagbiagmo. Nagbalin kan a baro a parsua. Dagiti amin a daan a banbanag nabalindan a baro (2 Corinto 5.17). Nangrugin ti napabaro a pannakipagnam kenkuana. Agkammali ka - datayo amin adda maaramid na a kammali. Mabalin mo ti makasursuro kadagiti adu a kinaimbag iti baro a dalan a pannakipagnam kenkuana. ti Laglagipem nga no makaaramid ka iti kammali, 15
Ti Napabaro A Biag pammakawan ken panagdalus ti Dios ket kanayon nga ipaay na kenka no dawatem nga linisan naka. Ipudnom a dagus ken ni Apo Dios, saan mo nga ilibak ti panagkammalim kenkuana, agsipud ta ammo na met nga talaga ti nagkapuyam. Kasta la unay ti panagayat na kenka. Inayat naka a kankanayon. Inayat naka ti Dios nagkamali ka man wenno saan. Inayat naka a talaga, awan ti siasinuman nga mabalin mo nga idilig iti naan-anay nga panagayat kenka. Itan ta naammoam nga inayat naka ti Dios, Isurokon kenka dagiti baro a pagannurutan tapno agbiag ka a maka- ayayo kenkuana. 16
Kabanata 4 NAPABARO A PANAGBIAG Kabayatan nga makipagna ka iti napabaro a relasyon mo ken ni Apo Dios, maammuam ken mailasin mo nga adu dagiti pagannurutan nga saan nga maiyapag-isu iti pamay- an ti nailubongan a panagbiag. Ti kina-agpayso na, dagiti nailubongan nga pamay-an ti panagbiag ket isu dagitoy ti saan a maiyataday iti pagayatan ti Dios. Nairuam tayo iti panagbiag nga nailubungan, isu nga itan ta naaddaan ka iti baro a biag, masapul nga ipalubos mo nga ti Dios ti kanayon a magidalan kenka tapno lumag-an dagiti kapadasan nga pagdalliasatam. PANAG-BAUTISAR ITI DANUM Ti maysa kadagiti umuna nga masapul nga aramiden ti baro a namati ken ni Jesu-Kristo ket isu iti panagbautisar iti danum. Ti panagbautisar ket isu ti makinruar nga pagilasinan iti napudno nga desisyon ti maysa nga namati nga isu ket simmuroten ken ni Kristo. Intono ti maysa a tao ket nabautisaran iti danum, iparangarang na nga ti daan a kinatao na ket naikali idiay tanem. Intono sumang-at manipud idiay danum, ipakita na met nga nagungar tapno agbiag iti baro a panagbiag para ken ni Kristo. Masapul nga agbautisar tapno ipakita na ti panagtulnog na iti Dios. ―Mayasping daytoy a danum iti pannakabautisar a makaisalakan ita kadakayo. Saan a babaen iti pannakaugas ti rugit ti bagi, no di ket ti panagkari ti Dios 17
Ti Napabaro A Biag babaen iti nadalus a konsensia. Isalakannakayo babaen iti panagungar ni Jesu-Cristo. - 1 Pedro 3:21 Kinuna kadakuada ni Pedro, ―Agbabawikayo kadagiti basbasolyo. Agbautisar kayo iti nagan ni Jesu-Cristo tapno mapakawan dagiti basbasolyo ket awatenyonto ti sagut ti Espiritu Santo.‖ - Aramid 2:38 PANAGATENDAR ITI IGLESYA Ti panagatendar kadagiti gimong iti uneg iti Iglesya ket isu iti maysa pay nga masapul nga aramiden ti maysa a baro a namati ken ni Jesu-Kristo. Ti ipapan mo iti uneg iti Iglesya ket saan naka nga aramiden a Kristiyano, kasta met nga ti panagtugaw mo idiay uneg ti garahe ti lugan ket saan naka nga aramiden nga agbalin a lugan. No datayo ket Kristiyano tayon tarigagayan tayo ti agdayaw ken ni Apo Dios kabayatan nga makipagmaymaysa tayo kadagiti pada tayo a Kristiyano. Mainayon pay, ti Iglesya ket isu ti lugar nga pagadalan kadagiti sao ni Apo Dios. Saan nga amin nga Iglesya ket naimbag nga Iglesya. Dadduma ket relihiyoso it pammarang laeng, ket awan nga talaga iti maitulong da iti makin-uneg nga biag dagiti umasideg kadakuada. No nagatendar ka iti Iglesya ket saan ka met a matar-taraonan iti sao ni Apo Dios, ket saan ka met nga makarit nga dumakkel iti biag mo a naKristiyanoan, masapul nga isardengmon ti mapan dita nga Iglesya, agsapul ka iti mangkarit ken mangiyasideg pay kenka iti panagserbi iti Dios. 18
Napabaro A Panagbiag Ti Iglesya ket maiyarig kadagiti adu a doctor nga saanda met nga naimbag amin; ngem saan da met nga dakes amin. Masapul laeng nga sapulem daydiay maiyapag-isu kenka. Dadduma nga tattao kaykayat da daydiay dakkel nga Iglesya, dadduma kayat da met daydiay bassit laeng. Sumagmamano tarigagay da iti maibilang iti maymaysa a dakkel a grupo dagiti namati, dadduma met kayatda daydiay bassit laeng a grupo nga agdaydayaw. Ti kangrunaan nga masapul a maipaganetget ti panunot tayo ket isu ti naimpusuan nga panangitalek tayo iti biag tayo ken ni Apo Dios. Siguraduem laeng nga no nakapili kan iti pagatendaram nga Iglesya ket isu daydiay mangtulong kenka tapno dumakkel ka nga naespirituan. Napateg la unay nga ti maysa a baro nga namati ket makasursuro kadagiti adu nga banbanag tapno dumakkel pay iti panagserbi ken ni Apo Dios. No saan nga agsursuro ket saan nga sumayaat ti panamati na, delikado la unay amangan ta agsubli iti sigud nga daan a kabibiag na. Napateg la unay nga ti maysa a kabarbaro a namati ket makikadua iti bassit laeng nga bilang dagiti agad-adal iti sao ti Dios. Ditoy, maaddaan ka iti gundaway nga agadal, agsaludsod, maikararagan, ken mangikararag met kadagiti kasapulan dagiti sabali. Inanamaek nga ti Iglesya nga pagat- atendaram ket adda koma ti panagal met para kadagiti nataenganen iti panamati. Ti Iglesya ket saan laeng nga lugar tapno sika ti matulungan, daytoy met ti lugar nga mabalin mo ti agministro para kadagiti sabsabali nga mangbukel iti bagi ni Kristo (Iglesya). Mainayon pay, saan laeng nga panangawat iti maipaay kenka, masapul met nga sika ti mangted para kadagiti sabali. 19
Ti Napabaro A Biag PANANGITALEK Napateg la unay no italek mo ti kasasaad mo. Saan unay nga nakaam-amak no nagkamali ka laeng iti naminsan, no kankanayonen nga maulit-ulit ti panagkammalim, nakaam- amak daytan a pasamak iti biagmo. Ti panagaramid iti naimbag iti maminsan wenno mamindua a daras laeng saan nga maaramid ti Dios a naballigi ti baro a biag mo. Masapul nga mangaramid ka iti desisyon nga italek mo a naan-anay ti biagmo ken ni Apo Dios. ―Ta saan nga espiritu ti kinatakrot ti inted kadatayo ti Dios, no di ti Espiritu a mangted kadatayo iti pannakabalin, ayat ken kinamanagteppel.‖ - 2 Timoteo 1:7 Masapul nga aramatem ti panawen mo ken ni Apo Dios. Adalem dagiti Sao na ken agbasa ka kadagiti agduduma a libro nga mangisuro kenka tapno nalaklakam a maawatan ti Biblia. Dumngeg ka kadagiti mensahe manipud iti nasayaat nga estasyon iti radio ken telebisyon. Masapul nga ti panagkararag ket agbalin nga paset ti biagmo. Laglagipem nga ti Dios ket interesado la unay kadagiti paspasamak iti biagmo ket ti panagkararag ket isu ti pannakisao ti Dios kenka. Kabayatan nga dumakkel ka iti panamati ken ni Apo Dios, saan mo laeng nga masursuro ti pannakisao kenkuana, masursurom pay ti dumngeg kenkuana. Ti sabali pay nga napateg nga kinapudno a biruken na ti panangitalek ket isu iti panagited para iti trabaho ti Apo. Ti Dios inikkan na tayo kadagiti adu nga banbanag isu nga apag- isu laeng nga isubli tayo met dagiti paset ti bendisyon nga 20
Napabaro A Panagbiag intalek na kadatayo. No tinulungan daka, natural laeng nga tumulong ka met kadagiti sabsabali. Ti panagited iti namaterialan a banag iti Iglesya ket maysa a napateg nga desisyon tapno pumartak pay ti trabaho ti Apo ditoy lubong. Amin nga ited tayo ken ni Apo Dios ket isubli na iti nabuslon a bendisyon a para kadatayo. Sakbay nga inawat tayo ni Kristo kas personal nga mangisakan, saan tayo nga intersado nga agited para iti trabaho ni Apo Dios. Dati nga managinbubukodan tayo ket kayat tayo laeng nga datayo iti agawat, ngem itan nabalbaliwanen dagiti biag tayo ta ti ayat ni Jesus ket naisaaden kadagiti puso tayo. PANNAKABAUTISAR ITI ESPIRITU SANTO Ti bautisar kayat na a sawen, naan-anay a pannakaitaneb. Aniaman a maitaneb ket mapno no adda ti silulukat a paset na. No silulukat ti biagmo, mapunno ka iti Espiritu Santo. Immayen kenka ti Espiritu Santo idi nga inawat mo ni Jesus kas personal a mangisalakan ngem saan pay nga immay kadagiti amin a kuwarto wenno paset ti pusom. Adda kenkan ti Espiritu Santo, ngem kayat na met a siguraduen nga naan-anay ti panangitalek mo ti biag ken panamatim kenkuana. Kayat naka nga usaren ti Dios tapno agserbi kenkuana, isu nga masapul mo ti pannakabalin manipud iti Espiritu Santo tapno naballigi ken nabunga ti panagbiag mo. Ti Dios tarigagayan na pay ti mangited kenka kadagiti nailangitan ken dadakkel nga sagut tapno tulungan naka nga 21
Ti Napabaro A Biag agbalin a naballigi kadagiti inaldaw nga aramid mo. Dagiti sagsagut ket saan da nga agpapada, dadduma ket naturturay wenno nangatngato ngem kadagiti sabsabali. Siak ket nasagutanak nga agisuro, dadduma ket nasagutan iti musika, wenno panangidalan, wenno kinamanagtulong. Adda iti siam (9) nga sagsagut nga naibaga idiay 1 Corinto 12:7-10, ―Maipakita a pagimbagan ti amin ti kaadda ti Espiritu iti tunggal maysa. Iti maysa a tao, ited ti Espiritu ti nainsiriban a panagsao; iti sabali, ti pannakaawat iti mensahe. Ti Espiritu a mangted iti pammati iti maysa a tao, isu met laeng ti mangted iti kabaelan a mangpaimbag iti masakit. Babaen iti Espiritu, maikkan ti maysa a tao iti kabaelan nga agaramid iti milagro. Iti sabali, ti kinalaing a mangiwaragawag iti mensahe ti Dios. Ket iti sabali pay, ti kabaelan a mangigiddiat no ania dagiti sagut nga aggapu iti Espiritu ken dagiti saan. Itedna iti maysa a tao ti kabaelan nga agsao kadagiti datdatlag a pagsasao. Iti sabali, ti kabaelan a mangipatarus iti naisao.‖ Uray no saan mo pay a maawatan dagitoy nga sagsagut, patibkerek ti riknam nga idawat mo latta ken ni Apo Dios nga ited ken ipakaawat na kenka maipapan kadagitoy nga sagut. Ti sao ti Dios saritaen na nga adda dagiti namati nga inikkan ti Dios iti sagut nga agsao kadagiti sabali a pagsasao (naespirituan nga pagsasao). No agsao tayo iti sabali a pagsasao, agsao tayo kadagiti banbanag a narigat nga maawatan tapno papigsaem ti bukod mo a kasasaad. Ni apostol Pablo tarigagayan na nga 22
Napabaro A Panagbiag tunggal maysa ket makapagsao koma kadagiti sabsabali a pagsasao (1 Corinto 14:2, 4 -5) Ti sagut iti panagsao kadagiti sabali a pagsasao ket nangparnuay iti panagsusupadi iti kapanunotan dagiti adu a Kristiyano iti sumagmamano a tawtawen. Dadduma patien da nga dagiti sagsagut ket maipaay pay kadagiti namati ita nga panawen, ngem dadduma patien da nga nagpatinggan. Personal nga napadasak dagitoy agduduma nga sagsagot ken napadasak met ti nagsao kadagiti sabali nga pagsasao iti uneg ti nasurok nga tallopulo a tawtawen, isu nga ipaganetget ko nga dagitoy nga sagot ket maipaay pay kadagiti Kristiyano ita nga panawen. Kasapulan tayo ti aniaman a banag a makatulong kadatayo. Iti kankanayon, adu nga tattao ti saan a mamati no saan da pay a napadasan ti maysa a banag. Daytoy ket kammali. Masapul nga basaen ken patien tayo ti Biblia ken maaddaan tayo iti silulukat a puso tapno ti Apo ti agtignay ket mapadasan tayo met dagitoy a kinapudno. Ipalagip ko a masapul nga tarigagayam nga ti Espiritu Santo a mismo ket agtignay kenka. Saan nga daydiay sabali a pagsasao ti tarigagayam, ti masapul nga tarigagayam a nangnangruna ket daydiay presensya ken panangpunno ti Espiritu Santo kenka. Intono immayen ti Espiritu Santo na kenka, isaruno na metten nga ited kenka ti agduduma a sabali nga pagsasao ken kasta met ipaay na metten dagiti agduduma a sagut kas idiay apag-isu nga maibagay nga panagministro ti tunggal maysa. 23
Ti Napabaro A Biag SAPULEM TI PRESENSYA TI DIOS, SAAN NGA DAGITI MAITED NA Tarigagayan ti Dios ti mangited kadagiti naimbag a banbanag kenka. Kayat naka nga ikkan kadagiti adu nga bendisyon, ngem masapul nga isu ti umuna nga sapulem, saan nga dagidiay maited ken maaramid na kenka. Ti Dios ket naisangsangayan ken nakakaskasdaaw la unay nga awan ti mabalin nga maipada kenkuana. Ti pannakiadda iti presensya na ket naisangsangayan unay nga kapadasan. Kabayatan nga sapulem ti rupa na, mapadasam met nga dagiti imana ket sidadaan nga tumulong kenka. No sapulem laeng ti maaramid dagiti imana dakkel nga insulto kenkuana. Awan ti siasinoman, uray met ti Dios, nga mayat a paaramat para laeng iti personal nga pagsayaatan ti siasinoman. Dumawat ka iti Dios iti aniaman a banag nga kasapulam ket ipaay na kenka no dawatem iti apag-isu a tiempo na. Ngem kanayon mo a laglagipen nga ti kangrunaan a masapul nga umuna nga dawatem ket isu ti pannakiadda ti presensya na kenka. Ti kangrunaan a dawatem ket ti presensya na, dagiti panangidalan na, ti kina-isu na, dagiti kababalin na, ti kinasirib na, ti pannakaawat na, ti pannakabalin na ken amin pay nga mabalin na nga ited kenka. Ti Dios ket isu iti isuamin, awan ti aniaman a mabalin tayo nga aramiden no awan kadatayo. Kinuna ni Jesus, "Awan ti mabalin yo nga aramiden no awanak kadakayo" (Juan 15:5). ―Ta isu ti namarsua kadagiti amin. Agbiagda amin babaen kenkuana ket agserbida kenkuana. Madaydayaw koma ti Dios iti agnanayon! Amen.‖ - Roma 11:36 24
Napabaro A Panagbiag ADU PAY DAGITI MASAPUL NGA ADALEN Adu pay dagiti masapul nga adalem nga isurok a nailanad manipud iti daytoy bassit a libro. Masapul pay nga sursuruem dagiti nangnangruna a doktrina ti pammati kas naibatay kadagiti pondasyon ti kina-Kristiano. Adda dagiti pagadalan a naaramid para kadagiti kabarbaro a Kristiyano, tarigagayak nga masapul nga agatendar ka iti dayta a panagadal. Masursurom sadiay nga ni Jesus ket naiyanak babaen iti maysa a birhen. Mabalin nga kunam, "imposible la unay," ngem kayat ko nga ibaga nga pudno dayta ket napateg la unay nga masapul nga maamuam dagiti rason. Maadal mo pay ti kinapateg ti panangted kadagiti namaterialan a banbanag tapno masuportaran dagiti kasapulan dagiti mangipan ti naimbag a damag kadagiti saan pay nga namati iti Dios. Masursurom pay maipapan iti "Trinity," daydiay kinapudno iti panagserbi tayo iti maymaysa a Dios nga buklen iti tallo nga persona: Ama, Anak, ken Espiritu Santo. Maadal mo pay maipapan kadagiti panagministro dagiti angeles, ti kinapateg ti dara ni Jesus, kasano iti panangdengngeg iti mensahe manipud ken ni Apo Dios, kinalinteg, panagbabawi, ken adu pay nga masapul a maadal mo tapno dumakkel ka iti panamati kenkuana. Numan pay no saan ko nga maisuro amin iti daytoy nga libro, adda dagiti sumagmamano nga kayat ko nga ibingay nga patiek nga dagitoy ket kangrunaan nga kinapudno nga masapul a maamuam tapno napartak ti panagdakkel mo a Kristiyano, ituloy ta ngarud ti agadal. 25
Kabanata 5 NAPABARO A PANAGPANUNOT Ti nasursuroan nga panunot ket naidumduma ken nagpateg la unay. Ti Dios addaan iti naimbag a plano para kenka, ngem masapul nga umanamong ka a naimpusuan tapno matungpal dayta a plano na para iti biagmo. Maisupadi iti dayta, ni Satanas addaan met iti dakes a plano para iti biagmo. "Ti mannanakaw (Satanas) immay tapno agtakaw, pumatay ken mangdadael" (Juan 10:10). Ni Satanas nagimula kadagiti agduduma a kinadakes kadagiti panpanunot tayo, nga inanamaen na nga patien ken kanunongan tayo dagitoy. Babaen iti kastoy a pamay-an, allilawen na dagiti adu a tattao tapno makastrek kadagiti biagda. ―Saanyo a tultuladen dagiti ugali iti daytoy a lubong ngem palubosanyo a baliwannakayo ti Dios ket pabaroenyo a naan-anay ti panunotyo. Ket maammoanyonto ti pagayatan ti Dios - no ania ti naimbag, makaay-ayo kenkuana ken awan pagkuranganna‖ - Roma 12:2. Ti sao ti Dios a nailanad iti ngato, saritaen na nga dagiti biag tayo ket saan nga mabalbaliwan malaksid nga mabalbaliwan nga umuna dagiti panpanunot tayo. No tarigagayam ti maaddaan iti baro a biag, masapul nga maaddaan ka nga umuna iti napabaro a isip. Ti Dios ket addaan iti naimbag a plano a maipaay iti sagtunggal maysa kadatayo, ngem makita tayo laeng nga matungpal dagitoy no masursuro tayo ti kinapateg ti maaddaan iti apag-isu nga panpanunot. 26
Napabaro A Panagpanunot MABALIN MO NGA MATENGNGEL TI PANUNOT MO Mabalin nga adda dagiti kapadasam nga kas kadagiti kapadasak idi nga pinanunot ko nga saan ko nga kabaelan dagiti adu a banbanag. Mapaneknekak nga mabalin mo a pilien dagiti kayat mo a panunoten ken saan mo a panunoten. No sadinno ti pagturungan ti panunot mo isu met ti surutem a papanan. Addaan tayo kadagiti kapadasan nga no ania ti panunotem a kayat mo a kanen ket isu nga talaga iti kanem. Mabalin nga ice cream, donut, wenno aniaman a makapasulisog nga makan. No isu ti kanayon mo a panunoten, sigurado nga isu ti pagbalinam. No itantantan mo nga panpanunoten, maitantantan met ti pannakatungpal na ket adu pay dagiti magastos mo ken maaramat mo a pigsam nga agbanag nga awan ti kapaypay-an na. No adda dagiti nakaaramid kadagiti saan nga apag-isu a banag kenka ket kanayon mo a sublia-sublian a panunoten, maparnuay ti gura dita pusom ket sigurado nga agpungtot ka kadakuada. Dagiti panunot tayo apektaran na dagiti rikna tayo tapno parnuayen da ti balikas nga iyebkas dagiti bibig tayo. No umay ti tiempo nga masuron ken masikuran tayo, saludsudem iti bukod mo a bagi no ania a talaga dagiti panpanunotem, ket no aramidem iti kasta, maduktalam nga ti panunot mo ket adda ti pannakaisilpo na iti kaririknam. Dagiti panunot tayo ket isu ti pakibakbakalan ni Satanas. Iti 2 Corinto 10:4-5 isuro na nga masapul nga iwaksi tayo dagiti dakes nga kapanpanunotan ket masapul nga ni Jesu-Kristo ti 27
Ti Napabaro A Biag mangituray kadagitoy. Kayat na a sawen masapul nga dagiti panpanunot tayo ket ma-ilenya iti sao ti Dios. Aniaman nga sursuro nga saan nga umayon iti pagannurutan ni Kristo ket masapul nga maiwaksi kadagiti panpanunot tayo ken ibilang tayo dagitoy nga naggapu iti diablo. No ti kabusor mo (Satanas) ket tengngelen na dayta panunot mo, sigurado nga matengngel na ti sibubukel nga biag ken distinasyon mo. Kas pagarigan, no nagpanunot ka nga agpakamatay, saan nga inted ti Dios dayta a kapanunotan. Kayat ti Dios nga agbiag ka a napnuan rag-o. Ngem no naaddaan ka iti kapanunotan nga sika ket awan serbi na wenno napanunot mo nga awan ti mangay-ayat kenka, sigurado nga dagitoy a kapanunotan ket saan nga naggapu ken ni Apo Dios agsipud ta maikontra dagitoy iti sao ti Dios. NEGATIBO NGA PANPANUNOT Masapul nga naannad tayo kadagiti umay nga negatibo a kapanunotan. Awan ti aniaman a negatibo nga banbanag maipapan iti plano ni Apo Dios a maipaay iti biagmo. No positibo dagiti banbanag nga ar-aramidem awan a pulos ti maited na a pagdaksan. Aniaman dagiti pasamak nga umay, masapul nga addaan ka iti positibo nga sirmata para iti masakbayan. Makitulag ka ken ni Apo Dios ket patiem nga dagitoy ket matungpal da amin. No sika ket sigud nga negatibo dagiti panpanunot na a kas kaniak iti naminsan, ti panagpanunot nga positibo ket narigat nga mabaliwan a dagus. Dimmakkelak ngamin 28
Napabaro A Panagpanunot iti aglawlaw nga negatibo dagiti kanayon a mapaspasamak, ngem naadal ko nga dagiti dakes nga mapaspasamak ket nangrugi da amin iti negatibo nga kapanunotan. ―Bin-ig a pannakibakal ti biag ti napanglaw, ngem inaldaw a kasla agfiesta dagiti naragsak a tattao‖ - Proberbio 15:15. Idi immuna nga indalannak ti Espiritu Santo iti daytoy a bersikulo, nalawlawaganak nga dagiti negatibo nga banbanag a mapaspasamak ket nagrugi da amin idiay panagpanunot ko kadagiti negatibo a banbanag nga saan pay a napasamak. Kayat ko nga baliwan ti biag ko ngem saan ko a matarusan no apay nga ti Dios ket saannak met nga balbaliwan, nailasin ko met laeng idi kamaudianan na nga masapul nga balbaliwak nga umuna ti panagpanpanunot ko sakbay nga ti Dios ket balbaliwan na ti biagko. Masapul nga saan ka a negatibo kadagiti aniaman a banbanag, uray pay ti masakbayam wenno ti napalabas mo. Ti napalabas mo ket mabalin nga iyurnos ni Apo Dios no laket ta italek mo kenkuana a naan-anay. Amin nga kammali nga naaramid mo ket nagbalin da a kapadasam tapno aramiden naka a nasirsirib pay nga tao. Adda dagiti nasursurom manipud kadagitoy ket masapul nga agdesisyon ka nga saan mon nga uliten nga aramiden manen dagitoy a kammali. Saan ka koma nga agbalin a negatibo maipapan iti sanikuam, gagayyem mo, pamilyam, ti makinruar nga langam, ti trabahom no addaan ka wenno awanan ka, ti pagtaengam, no ania a klase ti lugan mo, wenno aniaman a banag. Masapul a maikabel dita panunot mo dagiti positibo a banbanag tapno matulungam ti bukod mo a kasasaad ket maaddaan ka iti nabileg a biag. 29
Ti Napabaro A Biag SAAN KA NGA AGDANAG WENNO MARIRIBUKAN Ti panagdandanag wenno pannakariribuk ket dua a banag nga saan a nasayaat nga agtignay kadagiti panunot tayo. Ti panagdandanag ket awan ti maited na a pagimbagan, no di ket mangited laeng iti pandaksan. Masapul nga masukatan ti panagdandanag iti naan-anay a panamati ken ni Apo Dios agsipud ta isu ti makaammo kadagiti amin a banbanag. No managdandanag ka agbalin nga nataengan la unay ti itsuram, kanayon nga agsakit ti ulom, agsakit ti barukong ken tiyan mo, ket narigat daka pay nga matarusan. Saan nga pagayatan ni Apo Dios ti kasta a panagbiag mo. No nairuam ka nga kanayon nga agdandanag, narigat mo a balbaliwan ti kasta nga klase ti panagbiag, ngem laglagipem nga binalbaliwan nakan ni Apo Dios agsipud ta magmagna ka itan iti nangatngato a klase ti baro a panagbiag. Dagiti tattao nga awanan relasyon ken ni Apo Dios riknaen da nga masapul nga agdanag da no agdaliasat da kadagiti kapadasan ti biag, ngem sika saan nga masapul nga agdanag ka agsipud ta addaan kan iti baro a biag. Ti Dios adda dita sibay mo, ket tarigagayan na nga ipan mo dagiti aniaman a pakadagsenam kenkuana agsipud ta ipatpateg na tayo (1 Pedro 5:7). Ti pannakaringgor kayat na a sawen isu daydiay panangbusbos iti adu nga oras a panagdandanag kadagiti banbanag a dipay napasamak. Ni Jesus binagaan naka nga saan nga masapul nga agdanag ka agsipud ta kunana nga umanay dagiti paspasamak nga maaramid into no bigat. (Mateo 6:34). 30
Napabaro A Panagpanunot Tulungan naka ti Apo isu nga ammom ton ti aramidem intono umay ti tiempo nga masapul nga agaramid ka. Sursuruem ti agtalek iti Dios agsipud ta isu ket saan a maladaw ken saan met a masapa nga sumungbat kadagiti kararag mo. Agsipud ta agdadamo ka pay a namati, gagangay laeng nga agdanag ka no adda dagiti umay nga padpadas iti biag. Kabayatan nga dumakdakkel ka iti panamati ken panagserbi iti Dios, maidilig mo nga saan kanton nga agdanag ken mariribukan agsipud ta nasursuro mon nga itaklin ken agkammatalek iti Dios iti amin nga pasamak ti biag mo. Intono tiempo nga masulisog ka nga agdanag, ipalagip mo laeng iti diablo nga sika ket anak ti Dios ken inkari na nga aywanan naka a kankanayon. Ti pamay-an nga mabalbaliwan ti panunot mo ket maawat babaen iti panangadal ken panangpanpanunot iti sao ti Dios. Daytoy ti dalan ti panagadal tapno mailasin mo ti nagdumaan ti pudno wenno kammali a kapanunotan. Kas pagarigan, maysa nga tao panunoten na nga masapul a pobre isuna iti dagup ti panagbiag na agsipud ta nakita na nga ti pamilya da ket dimmalan iti adu nga rigat, ngem no adalem nga nalaing ti sao ti Dios dayta ket saan a pudno. Babaen iti tulong ni Apo Dios ken panangipakat mo kadagiti prinsipiyo no kasano nga umado dagiti sanikua, mabalin mo nga pugsaten ti kinakurapay iti pamilya yo. Ti Dios tarigagay na nga sumayaat dagiti kasasaad tayo, uray pay dagiti salun-at tayo kabayatan nga sumalun-at dagiti pisikal a bagi tayo (3 Juan 2). Kabayatan nga tumaeng ti kararuam ken pannakipagnam iti Dios a napnuan iti panagtulnog kenkuana, Ipaay na amin 31
Ti Napabaro A Biag dagiti naimbag a banbanag nga mabalin mo nga usaren iti apag-isu a pamay-an tapno maidayaw ti nagan na. Dika agbuteng, ti Dios ipaay na dagiti kasapulam iti apag- isu a tiempo. No kasapulam ti pagtrabahoan, agkararag ka tapno ti Dios ti mangilukat iti ruangan ket makastrek ka iti trabaho nga apag-isu a para kenka ket rumang-ay ti kasasaad ti biag mo. Ni Jesus ikkan naka ti nasayaat a biag. Tarigagay na nga agbiag ka a naragsak agsipud ta daytoy ti rason no apay nga insakripisyo na ti biag na idiay krus ti kalbaryo. Sapulem ti kinasirib, sapulem ti pannakaawat, sapulem ti panagilasin ken pannakaammo. No awan ti pannakaammo dagiti tattao ket agsagaba da, isu nga masapul nga iyawag ko kenkuana. Ni Jesu-Kristo isu ti kinasirib tayo manipud iti Dios (1 Corinto 1:30). Idawat mo nga ti kinasirib na ket rumang-ay kenka tapno lawlawagan na ti panunot mo ket makapagna ka kadagiti apag-isu a dalan na. "Ti Kinasirib nasaysayaat ngem iti alahas, awan ti napateg a sanikua a pumada kenkuana" (Proberbio 8:11). Ti librok nga napauluan "Pannakidangadang iti Panunot," nga isu ti kinaykayat dagiti adu a ginatang, makatulong unay iti panagdakkel mo a namati no isu ti isarunom nga basaen. Laglagipem, ti pannakapabaro ti panunot mo ket maibilang nga pannakidangadang iti uneg ti biag mo. Saan ka nga sumuko, adda ti namnama nga mapabaro a naan-anay ti panunot mo agsipud ta magungunaan dagiti talaga nga agsapul ken ni Apo Dios. 32
Kabanata 6 NAPABARO A PANAGSAO Dagiti balikas ket maibilang a pagkargaan nga addaan pannakabalin. Mabalin na dagitoy iti mangpapigsa wenno mangdadael. Idi punganay, babaen ti sao ti Dios pinarsua na dagiti naimbag a banbanag. Daytoy ti naimbag a pagtuladan para kadatayo. Ti tao nga addaan naimbag a galad napnuan iti naimbag nga sasao ti ngiwat na ket aniaman nga ibalikas na (naimbag man wenno dakes), apiten nanto ti bunga na. ―Apitemto ti bunga ti amin nga insawangmo. Mabalin a makaited iti biag wenno pakadadaelan ti padam a tao ti saom. Isut' gapuna nga awatem ti ibunga dagiti saom‖ - Proverbio 18:20-21. No adalem nga nasayaat daytoy nga paset ti Nasantoan a Surat, nalawag nga impakita na nga aniaman nga saritaen tayo ket sigurado nga adda ti ibunga na. No nagsao tayo iti naimbag, ibunga na met ti naimbag, ket no dakes ti insawang tayo dakes met ti ibunga na. No linuktan tayo dagiti ngiwat tayo nga agsao, masapul nga usigen tayo nga adda ti pannakabalin dagiti balikas nga maiyebkas tayo. Ti panunot tayo agbalin nga balikas, dayta ti maysa kadagiti kangrunaan a rason no apay nga ni Satanas ket nangikabil kadagiti negatibo nga kapanunotan kadagiti panunot tayo. Ammo na no alaen tayo nga bukod tayo a kapanunotan intono iyebkas tayo dagiti dakes nga plano na babaen kadagiti panagsao tayo. 33
Ti Napabaro A Biag "Annadam ti panagsaritam no kayatmo nga awan ti pakaisagsagmakam" - Proverbio 21:23 Ti kadakkelan nga sulisog iti intero nga lubong ket intono ti maysa a tao nagsao kadagiti banbanag nga nakita na ken nariknana laeng, ngem ti Dios kayat na nga agsao tayo maipapan kadagiti sao na nga inted na kadatayo. Saan ko nga ibagbaga nga liklikam dagiti paspasamak nga umay iti biag mo, ngem ti kayat ko nga ipaganetget ket mabalin mo nga pagballigian dagiti paspasamak babaen iti parabur ken tulong ni Apo Dios. Dagiti Israelita binusbos da ti uppat a pulo a tawtawen nga nagdallisat idiay desyerto nga sangapulo ket maysa laeng koma nga al-aldaw nga pagnaen da. Adu dagiti agduduma nga pannubok nga napadasan da ket naglikmot- likmot da iti isu met laeng a bantay ken desyerto gapu iti kinalaing da nga agreklamo. Ti Dios tarigagayan na nga kabayatan nga adda tayo iti tengnga iti let-ang ti biag masapul nga dayawen ken agyaman tayo aniaman dagiti mapasamak. No ania dagiti maiyebkas tayo iti tiempo dagiti paspasamak iti biag ket agbalin nga rason tapno malappedan tayo wenno makapag- balligi kadagitoy. Mabalin nga saan a gagangay daytoy nga kinapudno kenka, ngem ti kinapudno na ti balikas mo ket addaan iti pannakabalin. Ti Roma 4:17 saritaen na, agserserbi tayo iti Dios nga nangawag kadagiti banbanag nga awan pay nga kasla addan. Ti Dios indeklara na nga dagiti awan pay ken saan pay a napasamak ket kasla addadan. Tapno maaramid mo 34
Napabaro A Panagsao daytoy, masapul nga kumita ka babaen iti mata ti pammati. Ti pammati ket isu ti panangkita kadagiti banbanag a di pay nakita ti pisikal a mata. No adda dagiti problema tayo, patien tayo nga ti Dios ket tulungan natayo manipud kadagitoy, isunga masapul nga agrag-o tayo. Saan nga masapul nga urayen tayo pay nga masolbar dayta a problema sa tayonto agrag-o. Aramiden tayo ti panagrag-o babaen iti pammati nga ti Dios ket agtigtig-nay maipaay iti pagsayaatan tayo. Idi nga ni propeta Ezekiel kimmita iti aglawlaw na, ti amin nga nakita na ket natay ken namaga nga tultulang. Ti Dios nagsaludsod kenkuana no mabalin nga agbiag pay dagitoy nga tultulang. Ni Ezekiel simmungbat ket kinunana, "Apo DIOS, sika laeng ti makaammo iti dayta." Kalpasan na, ti Dios kinunana, "Agipadto ka kadagitoy namaga a tul-tulang ket ibagam kadakuada nga denggen da ti sao ti Apo. Nangrugi ni Ezekiel nga nagipadto kas inbilin ti Apo kenkuana, ket dagiti namaga a tul-tulang nangrugi da a nagsisilpo. Pennet, lasag ken kudil ti immay kadakuada ket kalpasan na timmakder da ket nagbalin da nga napigsa nga armada (Ezekiel 37). Daytoy ket nakakaskasdaaw nga pannakabalin ti sao ti Dios. PANANGIYEBKAS TI SAO TI DIOS Iti sadinno man a napanak, insurok dagiti tattao nga ipukkaw da ti sao ti Dios nga addaan iti apag-isu a panggep tapno agbalin nga naespirituan nga displina dagiti biagda. Daytoy ti maysa a kangrunaan nga nasursurok tapno nabalbaliwan ti panunot ken biagko. 35
Ti Napabaro A Biag Ti sao ti Dios ket isu ti sao ti Espiritu. Daytoy ti kapigsaan nga armas mo tapno mabalin mo nga abaken ni Satanas. Agbuteng ken agtigerger ni Satanas no ammom nga usaren ti sao ti Dios. Idiay Lukas 4, maimatangan tayo nga ni Jesus ket sinulisog ti diablo. Adda idiay let-ang ni Jesus ket nabisinan agsipud ta saan a nangan iti sumagmamano nga aldaw. Inrugi ni Satanas nga nagimula iti kapanunotan kenkuana. Kabayatan nga ti diablo ket nagulbod ken ni Jesus, simmungbat met ni Jesus ket kinuna na, "kas adda a naisurat," ket kinutar na nga inpukkaw ti sao ti Dios a pangkontra iti kinaulbod na. No masursuro tayo ti ulidan nga inpakita ni Jesus sigurado nga adda ti panagballigi tayo. Kayat mo kadi nga rugyan nga ipukkaw ti naballigi nga sao ti Dios tapno matungpal babaen iti pammati dagiti tarigagay mo? Mamatiak nga mabalin nga rumang-ay ti kasasaad ti biag mo babaen kadagiti positibo nga deklarasyon mo kadagiti pasamak a napadasam. Ti panagsaom babaen iti pammati ket isu ti agbalin nga gagangay a paset ti baro nga biagmo. Gapu iti dayta, masapul nga rugyamon ti agsao a kas kadagiti sumaganad: Ti Dios ay-ayatennak ket adda ti naimbag a plano na iti biag ko. Adda ti it-ited na nga pabor iti sadinno man a papanak. Tunggal pangipatayak panagballigi dagiti biagda. ti imak sumayaat ket adda Ti Dios mangilukat iti apag-isu a ruangan ken mangiserra kadagiti ruangan nga saan nga apag-isu. 36
Napabaro A Panagsao Magmagnaak nga addaan kinasirib. Napnuanak iti talna. Adda ti rag-o kaniak. Magmagnaak iti ayat. Adda naimbag nga mapasamak kaniak ita nga aldaw. Amin dagiti annak ko ay-ayaten da ken agserserbi da iti Dios. Ti relasyon ko iti asawak ket sumaysayaat tunggal aglabas dagiti al-aldaw. Agbalinak nga bendisyon sadinno man a papanak. Mabalin mo pay nga nayunan dagiti nailista idiay ngato. Siguraduem laeng nga ti ipukkaw mo ket naimpusuan nga naggapu ken ni Apo Dios. No makitulag ka ken ni Apo Dios, malukatan dagiti adu nga kinaimbag nga maipaay kenka. Dagiti plano ni Apo Dios ket maipakita babaen kadagiti aramid mo, ket saan nga agballigi ti diablo uray ania ti aramiden na nga manglapped kenka. 37
Kabanata 7 NAPABARO A PANANGKITA ITI PERSONAL A BIAG Kasano ti panagkitam iti bukod mo a biag? Ti bukod mo nga ladawan ket isu ti itsuram nga kanayon mo nga itugtugot a nakakabil dita pitaka ti pusom. Kabayatan nga nagministroak kadagiti adu nga tattao iti sumagmamano nga tawtawen, naduktalak nga kaaduan na kadakuada ket saan da nga maayat ti bukod da a bagi. Napadasak met ti naaddaan iti saan a nasayaat nga relasyon iti bukod ko a kasasaad ket narigat daytoy ta isu ti mangsamal ti amin a paset ti kinataok. Ti Dios ay-ayaten naka ket tarigagay na nga masapul nga ayatem met ti bukod mo a bagi. Saan nga managin-bubukodan nga klase ti ayat, no diket daydiay naimpusuan nga klase ti ayat. Saan ka nga makaited iti aniaman a banag no awan kenka. Ti Dios ay-ayaten na tayo ket kayat na nga dayta nga ayat lapunusen na ti sibubukel a kina-tao tayo tapno isu met ti agayus a mapan kadagiti sabsabali. No saan mo kayat nga awaten ti ayat ti Dios nga maipaay kenka, saan mo met a mabalin nga ayaten dagiti sabasabali. Ti kadi kapanunotam iti bukod mo a bagi ket naibatay kadagiti inaramid mo? Ti kaaduan na kadatayo ket kasta ti ar- aramiden na a panangrukod iti bukod na a bagi. Ammom kadi nga saan nga apag-isu dayta agsipud ta kaaduan na a tiempo ket saan tayo nga agar-aramid kadagiti naimbag. Datayo nga tattao ket saan tayo nga naan-anay, adu dagiti pagkurangan 38
Napabaro A Panangkita Iti Bukod A Biag tayo. Addaan tayo iti tarigagay nga mangaramid kadagiti adu a banbanag iti nasayaat nga pamay-an, ngem kaaduan na nga aramid tayo ket kanayon nga kammali. Dayta ti gapuna no apay nga kasapulan tayo a talaga ni Jesus. Ti pigsana ket kanayon nga agtignay iti tiempo nga nakapuy tayo. Am-ammo ni Apo Dios ti kinatao ken kinakapuy tayo. Idi nga inawis na tayo nga masapul nga maaddaan iti relasyon kenkuana, ammo na aminen dagiti pagkapuyan tayo. Numan pay kasta, inayat na tayo iti laksid ti kinakapuy tayo. Iti inaldaw-aldaw mapadasan tayo ti asi ken parabur na agsipud ta no awan dagitoy kanayon nga pannakaupay ken pannakatnag ti mapasamak kadagiti biag tayo. Kada bumangon ka iti agsapa aramidem ti amin a kabaelam nga mangipaay iti dayaw ni Apo Dios agsipud ta nangrugikan iti baro a biagmo nga addaan relasyon kenkuana. Inayat naka ni Apo Dios nga immuna, ket dayta nga ayat na naan-anay unay, awan ti pagkurangan na nga ayat ti impaay na kenka. Iti panagngudo ti kada aldaw, dawatem iti Dios nga pakawanen naka kadagiti naaramid mo a basol ken kammali, kalpasan na iyeddamon tapno maaddaan ka iti nasayaat a pannaturog ket iti kabigatan na bumangon ka tapno sagrapem manen ti ayat ken bendisyon na. Ni Satanas kanayon naka a kontraen, ngem ti Dios ket kanayon nga adda dita sibay mo. Masapul nga addaka a kanayon iti sidong ti Dios agsipud ta no kimmanunong ka kenkuana, mabukel ti napigsa a puwersa a panglaban mo iti siasinoman nga manglapped kenka. Napateg ka la unay iti sangoanan ti Dios, addaan ka iti adu nga talento nga 39
Ti Napabaro A Biag mabalin mo nga mausar para kenkuana. Saan mo a kitaen dagiti kammali nga naaramid mo, kitaem dagiti naimbag a banbanag nga mabalin mo nga aramiden nga mangipaay iti dayaw ti Dios. Saan mo nga kitaen no kasano pay ti kaadayo ti masapul nga dalyasatem, kitaem ketdi ti nabuslon a parabur ti Dios nga nagted kenka ti pigsa tapno nadalyasat mon ti naunday a dalan nanipud iti nagrugyam. Sika ket namati ken ni Jesu-Kristo itan, naaddaan kan iti nasayaat nga panangrugi iti nakakaskasdaaw nga relasyon mo kenkuana. KINALINTEG Ti kinalinteg ket mapadasan babaen iti pammati ken ni Jesus, saan nga babaen kadagiti bukod tayo nga aramid. Daytoy ket sagut ti Dios nga naipaay kenka idi inawat mo ni Jesus kas personal a mangisalakan. Adda dagiti sumagmamano nga bersikulo manipud iti Biblia nga ibingay ko tapno mapatibker kayo: ―Awan basol ni Cristo. Ngem gapu kadatayo, imbaklayna dagiti basoltayo tapno iti pannakikaysatayo kenkuana, mairanudtayo iti kinalinteg ti Dios‖ - 2 Corinto 5:21 WOW! Anian nga nakaskasda-aw nga kinapudno! Ni Kristo ket saan a nagbasol, ngem gapu iti ayat na kadatayo inawit na ti amin nga basol tayo tapno maaddaan tayo iti naindaklan nga relasyon iti Dios Ama. Ti Dios kitaen na tayo itan a maikari ken maawat tapno agtakder a nalinteg kenkuana agsipud ta inawat tayo ni Jesus kas mangisalakan tayo. Kunaek manen... WOW! 40
Napabaro A Panangkita Iti Bukod A Biag Saanakon nga agbuteng iti Dios ngem ketdi mabalin kon iti agtakder ken ni Kristo agsipud ta ammok nga awaten nak. ―Ta awan ti tao a mapalinteg (naaramid nga nalinteg, nawayawayaan) iti imatang panangtungpalna iti Linteg. Agserbi ti Linteg (ti apag- isu nga usar ti linteg) a mangipakaammo (saan laeng nga panangipapan, ngem talaga a nagaramid iti basol) a nakabasol ti tao.‖ - Roma 3:20 iti ti Dios babaen ―Palintegen ti Dios dagiti tattao gapu ta mamatida ken ni Jesu-Cristo. Aramiden ti Dios daytoy kadagiti amin a mamati ken ni Cristo, ta awan a pulos ti pagdudumaanda.‖ -Roma 3:22 ―Nupay kasta, ammomi a mapalinteg ti tao iti sangoanan ti Dios babaen iti panamati na ken ni Jesu-Cristo, a saan ketdi a babaen iti panangtungpalna iti ipaannurot ti Linteg. Namati kami met ken ni Cristo Jesus tapno agbalin kami a nalinteg iti sangoanan ti Dios babaen iti pammati mi ken Cristo, saan a babaen iti panagtungpal iti ipaannurot ti Linteg. Ta awan ti tao a mapalinteg iti sangoanan ti Dios babaen iti panangtungpal na iti ipaannurot ti Linteg.‖ -Galacia 2:16 Napateg la unay iti naespirituan nga biagmo nga makitam ti bukod mo a bagi nga agtaktakder iti sangoanan ti Dios babaen iti pammatim ken ni Jesu-Kristo. Daytoy ket sagut manipud iti Dios. Ngem no kanayon nga ti rikna tayo ket saan tayo nga maayat ti bukod tayo a bagi, nga masmasdaaw tayo dilaket ta makaunget ti Dios kadatayo, mapukawan tayo iti tarigagay nga makipagna iti kenkuana. 41
Ti Napabaro A Biag Naaddaan tayon iti pannakabalin a nangatngato ngem iti diablo agsipud ta namati tayon ken ni Jesus, ngem masapul nga tumakder tayo iti sango ti Dios nga nakawesan iti kinalinteg. Iti Efeso 6 kunaen na "masapul nga ikawes tayo ti kabal ti kinalinteg iti barukong tayo. Kadagiti soldado, ti kabal ti kinalinteg ket isu ti mangkalub iti puso da. Ania kadi dagiti patiem maipapan kenka? Mamati ka kadi nga addaan ka iti apag-isu nga relasyon iti Dios? Mabalin mo nga patien dayta no kanayon mo nga kitaen ni Jesus, saan nga dagiti inaldaw nga pagkapuyam. No naka-aramid ka iti kammali, masapul nga agpakawan ka a dagus tapno pakawananen naka ti Dios ket ti kinalinteg ni Jesus ti kanayon a nakakawes kenka. Saan nga ti bukod tayo a kinalinteg agsipud ta dagiti kinalinteg tayo ket maibilang nga nisnis iti sango ti Dios. Masapul nga magna tayo babaen iti pammati nga sikakawes tayo iti kinalinteg ni Jesus. Daytoy nga nakakaskasdaaw nga baro nga ugali maipapan iti bukod mo a bagi ket paset ti baro a biag mo kas namati ken ni Jesu-Kristo. PANAGRAG-O Addaan ka itan iti wayawaya nga agrag-o, daytoy ket pagayatan ti Apo. Saan mo nga ibasar ti pateg mo iti panangkita ken maibaga dagiti sabsabali. Uray pay iti panangtratar dagiti tattao kenka saan nga masapul nga isu ti mangpasingked ti kinapateg mo. Ti Dios pinanunot naka nga nagpateg la unay isu nga inbaon na ti anak tapno matay idiay krus a para kenka, dayta ti rason no apay nga masapul nga agrag-o ka. 42
Napabaro A Panangkita Iti Bukod A Biag Ti Biblia isuro na a nalawag kadatayo nga ti Dios tarigagay na nga agrag-o tayo, dayta ket saan mo a maaramid no saan mo a ragrag-oen ti bukod mo a bagi. Sika ti maysa a tao nga saan a makaliklik iti bukod mo a bagi, uray maysa laeng a segundo. Iti kasta ngarud, nakakaskas-ang ti kasasaad mo no saan mo nga mabalin ti agrag-o a maipaay iti bukod mo a bagi. Mabalin nga riknaem nga naidumduma ka unay kadagiti sabali nga tattao. "Okay" laeng dayta. Pinarsua na tayo nga talaga ti Dios nga agduduma ti kasasaad na. Awan ti pinarsua na nga tao nga agpadpada, no di ket adda latta nagdudumaan tayo agsipud ta kayat na nga orihinal ti tumunggal maysa. Masapul nga saan mo nga ipada ti bagim kadagiti sabsabali. Saan mo koma a ti panawen nga kompetensya kadakuada (2 Corinto 10:12). Masapul nga agbiag ka kas iti kinasikam, ket ragrag-oem ti kasasaad mo. Masapul nga umanamong ka iti Espiritu Santo nga balbaliwan na dagiti banbanag nga masapul a mabalbaliwan iti biag mo. Ti naimbag nga damag ket mabalin mo ti agrag-o kabayatan nga sumaysayaat ken dumakdakkel ti napabaro a biagmo. ibusen 43
Kabanata 8 TI BUTENG KET MASUKATAN ITI PAMMATI Ammo tayo amin no kasano ti karirikna ti panagbuteng. Daytoy ket mangparigat ken manglapped iti panagrang-ay. Ti buteng pagtigergeren na tayo, pagling-eten, pagkapsuten, ken pagtarayen na tayo nga umadayo nga masapul koma nga makibakal tayo. Ti buteng ket saan nga nagtaud iti Dios. Daytoy ti aramaten ni Satanas tapno lappedan na tayo nga agbiag iti naimbag a kas iti pagayatan ti Dios (2 Timoteo 1:7). Kayat ti Dios nga agbiag tayo iti pammati. Ti pammati ket isu ti panangisanggir iti naan-anay a kinatao tayo iti Dios tapno ti pannakabalin na, kinasirib na, ken kinaimbag na ket agbalin nga paset ti naballigi a biag tayo. Dagitoy ti pammaneknek dagiti banbanag nga saan tayo pay a nakita nga insagana ti Dios Ama. Ti pammati agtignay iti naespirituan a kasasaad. Mabalin nga nairuam ka a mamati laeng kadagiti mariknam ken makitam, ngem kas anak ti Dios masapul nga rugyamon a patien dagiti banbanag a dimo pay nakita ngem addaan ka iti namnama nga matungpal da. Saan tayo nga makita ti Dios agsipud ta isu ket espiritu, ngem ti sao ti Dios saritaen na nga adda iti aglawlaw tayo tapno aywanan na tayo. Tarigagay ni Satanas nga kanayon nga awisen ti rikna tayo nga kumita kadagiti paspasamak iti aglawlaw tapno 44
Ti Buteng Ket Nasukatan Iti Pammati maparnuay ti buteng kadagiti panunot tayo iti masakbayan. Naiduma ken ni Apo Dios, tarigagayan na nga agtalek tayo kenkuana nga patien tayo nga isu ket dakdakkel ngem kadagiti paspasamak nga inaramid ti diablo. Adu dagiti tattao iti Biblia nga nagbalin dagiti biagda nga ulidan numan pay dagiti kapadasan da ket nakaro unay, nabalkot da iti buteng gapu kadagiti pasamak da. Iti tengnga dagiti saan a nasayaat nga pasamak kadagiti biag da, nagtalek da a naan-anay iti Dios ket babaen iti pammati da inlap-aw ida ti Dios. Masapul nga agdesisyon ka nga saan ka nga agbiag iti buteng no di ket iti pammati iti sibibiag a Dios. Uray pay no sika ket Kristianon, adda latta iti pannakabalin na nga makapagbiag ka iti buteng kadagiti aniaman a pasamak nga umay iti biag mo. Agsipud ta addaan kan iti relasyon ken ni Jesus sursuruem ti umaddang babaen iti pammati ket dayta a pammati abaken na ti buteng dita pusom. ―Ta ipakaammo ti ebanghelio a ti panangpalinteg ti Dios iti tao mangrugi iti pammati ket agpatingga iti pammati. Kas kuna ti Nasantoan a Surat: ―Agbiagto ti pinalinteg ti Dios babaen iti pammati‖ - Roma 1:17 Agsipud ta datayo ket pinalintegen ti Dios, nalaka tayo nga mailasin ken marikna ti ayat na kadatayo kabayatan nga makipagna tayo kenkuana. Rugyan tayo ti naan-anay a pangtalek kenkuana babaen iti pammati, saan nga babaen iti rikna. Ti tured saan na nga kayat a sawen nga awanan ka iti buteng, ngem daytoy ket isu ti panagtignay nga situtured 45
Ti Napabaro A Biag tapno makitam ti resulta ti panggep mo. Idi nga inbilin ti Dios kadagiti adipen na nga masapul nga saan da nga agbuteng, saan na ida nga binilin nga saan da koma nga riknaen ti buteng, ngem ti inpaganetget na kadakuada ket isu ti panagtulnog da uray aniaman ti marikrikna da. Ti Dios ammo na nga ti espiritu ni buteng ket kanayon nga lappedan na ti pannakapasayaat ti pannakipagna tayo kenkuana. Dayta ti gapuna no apay nga kanayon na nga ipalagip kadagiti sao na nga isu ket maki-adda kadatayo nga agnanayon iti sadinno man a lugar. Kinuna ni Eleanor Roosevelt, "Magun-od mo ti pigsa, tured, ken talek iti bukod mo a bagi babaen kadagiti inaldaw nga kapadasan nga nganngani ka sumardeng gapu iti buteng nga umay kenka. Masapul nga aramidem dagiti banbanag nga saan mo a mabalinan ta intono nagun-odam ti balligi naturtured kanto manen nga sumaranget kadagiti karit nga umay iti biag mo." ―Papigsaenyo ti pakinakemyo. Tumured kayo. Dikay agbuteng kadakuada. Ti APO a Diosyo ti kumuyog kadakayo! Dinakayto paayen wenno baybay-an‖ - Deuteronomio 31:6. Ti laeng pammati ti makaay-ayo iti Dios. Inawat tayo manipud iti Dios babaen ti pammati. Isu't gapuna, a napateg la unay nga ti napabaro a namati ken ni Kristo ket masapul a sursuruen na ti makipagna kenkuana. Ti panangpa-pigsa iti napigsa a pammati ket kasla met laeng iti panangpa-pigsa kadagiti napigsa nga lasag kadagiti bagi tayo. Masapul nga maehersisiyo nga in-inot ti pammati, ket kabayatan nga 46
Ti Buteng Ket Nasukatan Iti Pammati itultuloy mo dayta nga ehersisiyo, pumigpigsa kabayatan nga aglabas dagiti aldaw. Iti Mateo 17:20 isuro na tayo nga amin a banbanag ket mabalin nga maaramid no mamati tayo kenkuana. Uray pay ti bassit nga pammati mabalin na nga iyalis daydiay bantay ti kapadasan iti biag tayo. Mabalin nga binusbos mo dagiti adu a tawtawen tapno solbarem dagiti problemam ngem nariribukan ka laeng agsipud ta kimmarkaro da ketdi. Ita, padasem ti makisao iti Dios (panagkararag) ket awisem nga isun ti makaammo a mangsolbar kadagiti problemam, gapu iti dayta mapaneknekam nga dagiti narigat a banbanag iti tao, nalaka laeng ken ni Apo Dios. No ania ti patiem maaramid kenka (Mateo 9:29). Mabalin nga binusbos mo ti adu nga paset ti biag mo iti panagbutbuteng, ngem itan, tiemponan tapno isukat mo ti buteng iti pammati iti Dios. Adu dagiti masapul nga adalem nga baro a pamay-an, ngem saan ka koma nga maawanan ti namnama, saan ka nga sumuko. Amin dagiti banbanag ditoy lubong agtrabaho da a kas maiyataday iti linteg ti in-inot nga panagrang-ay. Adda dakkel nga panagbalbaliw no aramidem nga kankanayon dagiti babassit a banag nga ti Dios ibaga na kenka. 47
Kabanata 9 TI NAPNUAN RAG-O A BIAG ―Umay ti tulisan tapno agtakaw, agpapatay ken agdadael. Immayak tapno maaddaan kayo iti biag, biag nga awan pagkurangan na‖ (napnapno, agingga nga agluppias). - Juan 10:10 Ni Jesus natay tapno maaddaan tayo iti biag. Saan na kayat nga sawen nga maalam amin nga tarigagay mo nga saan ka nga pulos nga agrigat. Kayat na nga sawen nga babaen iti relasyon mo iti Dios, mabalin mo nga abaken dagiti paspasamak ditoy lubong ket makibingay ka iti panagungar ni Jesu-Kristo ken iti pannakabalin ti Espiritu Santo. Ti Dios isu ti pudno nga biag tayo. Ta Kenkuana agbiag tayo, ken aggunay tayo ket datayo kenkuana. No masursuro tayo nga agrag-o iti Dios, makapagrag-o tayo met kadagiti amin a banbanag nga mapadasan tayo iti inaldaw-aldaw. Ti pannakikadua kenkuana ket mangted rag-o kadatayo. Ti Dios makipagrikna kadagiti amin a banbanag a maipapan kenka. Agtigtignay kenka a kankanayon agingga a matungpal dagiti pagayatan na kenka. Dika agbuteng iti Dios iti sabali a panagtignay. Masapul nga addaan tayo iti buteng iti Dios nga napnuan panagdayaw, kayat na a sawen nga addaan tayo iti respeto kenkuana ken ammoen tayo nga isu ti mannakabalin amin, awanen ti sabali. Masapul nga saan tayo met nga agbuteng kenkuana no makaaramid tayo iti kammali agsipud ta isu ket naasi ken naalumanay nga agpungtot. Maawatan na dagiti pagkapuyan tayo. 48
Ti Napnuan Rag-o A Biag No sika ket kas kadagiti kaaduan na kadakami, adu ngarud dagiti banbanag dita biag mo nga masapul a mabaliwan. Ti pagsayaatan na, mabalin mo nga ragragsaken ti biag mo kabayatan nga ti Dios ti manarimaan nga agtatrabaho nga mangbalbaliw dita biag mo. Ti biag nga adda kenka ita ket mabalin nga saan nga isu ti tinartarigagayam nga biag nga pagbalinam, ngem daytoy laeng ti maymaysa a biag nga adda kenka ita. Gapu iti dayta, masapul nga balbaliwam ti panangkitam ti biag mo itan ta addaka ken ni Kristo. Rugyam ti agrag-o iti kasta a kasasaad ti biag mo. Sapulem dagiti positibo nga banbanag iti biag mo. Ragrag-oem dagiti gagayyem mo ken ti pamilyam. No adda mailasin mo nga saan pay a nagbalbaliw kadakuada, saan mo ida nga pilpiliten nga agbaliw. Ikararag mo ida ket palubusam nga ti Dios ti agaramid ti pamay-an tapno agbalbaliw da. Agra-o ka iti trabahom, agrag-o ka iti pagtaengam ken agrag-o ka kadagiti simple a banbanag. Daytoy ket mabalin mo nga maaramid no agtalek ka ken ni Apo Dios ket agdesisyon ka nga maaddaan ka iti naimbag nga ugali. Ikitam a kankanayon dagiti matam ken ni Apo Jesus, saan nga kadagiti madi nga paspasamak iti aglawlaw, iti biag mo, iti pamilyam ken iti lubong. Ti Dios addaan iti naimbag a plano para iti biagmo ket inrugi nan nga nagtignay dita uneg mo. Aniaman dagiti maaramid, agrag-okan, ket maimatangam nga ti Dios ti mangiyurnos amin kadagiti sumaruno a paspasamak iti biag mo. Kaaduan na nga tattao agbiag da nga saan da a mamati nga mabalin da ti agrag-o uray pay no adda dagiti agdama 49
Ti Napabaro A Biag a problemada, ngem dayta ket saan a pudno. Saan ka nga agtalinaed iti tengnga ti panagbabbabawi ken kammali iti napalabas mo. Ituloy mo nga panunoten maipapan kadagiti dadakkel nga baro a banbanag ti masakbayam babaen ken ni Jesu-Kristo. Mabalin mo ti agrag-o kadagiti banbanag nga kayat mo a ragrag-oen. Mabalin mo ti agrag-o uray nakatugaw ka iti tengnga iti atiddug ken napuskol a traffic. Laglagipem nga isursuro ka maipapan iti baro a klase iti panagbiag ket ti ugalim dakkel unay ti paset na tapno agbalin nga narang-ay ti baro a biag mo. Iti kamaudianan na, nasursurok met laeng ti agrag-o uray aniaman dagiti pasamak nga masabet ko iti biag ko, Idawat ko nga kasta met ti masapul nga aramidem. Adu pay dagiti tarigagay ti Dios nga aramiden iti biag mo, ket saan na nga kayat nga agbalin a nakakaskas-ang ti kasasaad mo kabayatan nga agtigtignay kenka. Kas iti maladaga, masapul nga dumakkel ket agbalin a nataengan, dagiti Kristiano masapul met nga dumakkel da. Maysa daytoy a proseso nga masapul a masurot nga sapulen na ti naunday nga panaguray agingga nga magun-od mo ti kasasaad a "panagbalin nga nataengan ken Kristo." Saan nga tarigagayan ti Dios nga agbalin ka a naan-anay, wenno awan pakababalawan na. Ti kinaagpayso na, ammonan nga ni kaanuman ket agbalin ka a naan-anay iti unos ti panagbiag mo. Nupay kasta, tarigagayan ti Dios nga makita nga agtultuloy ka iti inaldaw nga addaan ka iti panggep nga sumaysayaat pay. Ti Napnuan Rag-o A Biag 50
No makaaramid tayo iti kammali, masapul nga aminen tayo, ket dumawat tayo iti pammakawan, nga agdesisyon tayo nga saan tayonton nga sublian dagita nga basol. No aramiden tayo nga naimpusuan daytoy, ti Dios aramiden na met ti paset na, ket ituloy na ti agtignay kadatayo babaen ti Espiritu Santo. Sursuruan na tayo, balbaliwan na tayo, ken usaren na tayo. Immuddang kan iti baro a klase ti panagbiag, ket namnamaek nga saan ka nga agbabawi iti kasta nga desisyon mo. Agrag-o ka iti sidong ti Dios, agrag-o ka iti bukod mo a kasasaad, ken agrag-o ka iti biag ni Jesus nga inted na kenka! 52
Kararagiti Panna-Kaisalakan Apo Dios ayayaten ka. Umayak kenka ita babaen iti pammati. Dawatek nga pakawanen nak kadagiti basbasol ko. Jesus, mamatiak kenka, mamatiak nga natay ka idiay krus a maipaay kaniak. Inparukpok mo ti daram a para kaniak, innalam ti lugar ko ken dagiti amin a dusa nga siak koma ti aglak-am. Mamatiak nga natay ka, naitabon ken nagungar kalpasan iti tallo nga aldaw. Ni patay saan naka mabalin nga tenglen. Inabak mo ni Satanas ket innalam ti tulbek ti impiyerno ket inyadayom ni patay manipud kenkuana. Mamatiak nga inaramid mo amin dagitoy agsipud ta inayatnak. Kayat ko ti agbalin a Kristiyano. Tarigagayak ti agserbi kenka iti las-ud ti panagbiag ko. Kayat ko nga sursuruen no kasano ti agbiag iti baro nga biag nga inkarim kaniak. Awaten ka itan, Apo Jesus, ket ipaay ko ti biag ko kenka. Awaten nak kas iti kina- siasinok, aramidennak kas iti pagayatam. Agyamanak Jesus, iti panangisalakan mo kaniak punuennak iti Espiritu Santo, ken isurunak kadagiti amin a banbanag nga masapul nga maammoak. Itan, patiek nga naisalakanak, naiyanakak a nabalbaliwan, ket patiek nga umayak to dita langit intono matayak. Amami a Dios, ragrag- oek ti makipagna ken makipagbiag nga mangipaay iti dayaw kenka! 53
Kaditi Libro Nga Makatulong Kenka Adu pay dagiti mabalin nga pakaadawan kadagiti sursuro tapno rumang-ay ken dumakkel ti baro a biag tayo ken ni Kristo. Mabalin mo ti agdawat iti "resource catalog" tapno ipatulod ko kenka nga awan bayad na. Mabalin mo ti agdawat pay kadagiti libre a babasaen manipud kadakami. Irekomendak dagitoy librok nga napauluan "Pannakibakal iti Panunot" ken daytoy "Kasano ti Panagballigi Ngem Agtalinaed Ka Iti Kasasaad Mo, "Ti Sao, Ti Nagan, Ti Dara." Dagitoy a libro ket saritaen da ti inaramid ni Jesus a maipaay kenka idiay krus ken ti pannakabalin nga maipaay kenka itan ta nagbalin kan a baro a namati kenkuana. "Pressing In and Pressing On," ket maysa a nasayaat nga sursuro nga naka-record kadagiti CD, kasta met ti "Ti Pannakabalin ti Sao." Tapno mabalin daka a tulungan iti aniaman a banag, siguraduem nga tumawag ka ditoy opisina mi, ken laglagipem, ay-ayaten daka nangnangruna unay ti Dios ay-ayaten naka uray aniaman ti kasasaad mo! 54
Maipapan iti Mannurat Ni Joyce Meyer ket maysa kagaditi kangrunaan ken nalatak nga praktikal nga manursuro ti Santa Biblia iti entiro a lubong. Naala na ti titulo nga best selling author ti New York Times, nakapag surat ti nasuroken nga 100 nga libro a para pang isnpirasyon , nga isu mismo ti kompositor. Mairaman ditoy ti The Confident Women, I Dare You, ken ti buo nga serye ti libro nga Battlefield of the Mind. Mainayon met pay ditoy ti imun-una a karet na panagsurat na maipapan kadagiti libro a maipapan ti pinursua laeng ti isip ken naduma-duma pay. Kalaksidan daytoy, ni Joyce ket nakapagpabuyan ti niribo-ribo nga audio teachings ken nakaaramiden ti kumpleto nga video library. Ti programa na iti radio ken telibesyon nga "Enjoying Everyday Life" ket subsubaybayan ti adu a tao ti entiro lubong. Adu a paset ti lubong ti nadanun nan tapno mangi-sayangkat kadagiti komperensya ken managisuro. Ni Joyce ken ti asawa na a ni Dave ket addaan uppat (4) nga anak nga ita ket nataengan da aminin. Agtataed da ita idiay St. Louis, Missouri, Estados Unidos. 53
Tapno maki konekta iti Mannurat, Mabalin ti agsurat iti sumaganad: Joyce Meyer Ministries P.O. Box 655 Fenton, MO 63026 USA (636) 349-0303 Wwwjoycemeyer.org Joyce Meyer Ministries - Canada P.O. Box 7700 Vancouver, BC V6B 4E2 Canada (800) 868-1002 Joyce Meyer Ministries - Australia Locked Bag 77 Mansfield Delivery Centre Queensland 4122 Australia (07) 3349-1200 Joyce Meyer Ministries - England P.O. Box 1549 Windsor SL4 1GT United Kingdom 01753831102 Joyce Meyer Ministries - South Africa P.O. Box 5 Cape Town 8000 South Africa (27) 21-701-1056
Dagiti Sabali Pay Nga Libro Ni Joyce Meyer 100 Ways To Simplify Your Life 21 Ways to Finding Peace and Happiness Any Minute Approval Addiction The Battle Belongs to the Lord Battlefield of the Mind * Battlefield of the Mind Devotional Be Anxious for Nothing * Be Healed in Jesus' Name Beauty for Ashes (Revised Edition) Being the Person God Made You to Be Celebration of Simplicity The Confident Woman Devotional Do It Afraid! Do Yourself a Favor... Forgive Don't Dread Eat the Cookie... Buy the Shoes Eight Ways to Keep the Devil Under Your Feet Ending Your Day Right Enjoying Where You Are on the Way to Where You Are Going The Everyday Life Bible Expect a Move of God in Your Life.... Suddenly! Filled with the Spirit ―Good Morning, This Is God!‖ Healing the Brokenhearted Hearing From God Each Morning How To Hear From God * How To Succeed at Being Yourself If Not for the Grace of God In Pursuit of Peace Jesus - Name Above All Names The Joy of Believing Prayer Knowing God Intimately
A Leader in the Making Life in the Word Devotional Living Beyond Your Feelings Look Great, Feel Great Love Out Loud Devotional Making Marriage Work (previously published as Help Me - I'm Married!) Managing Your Emotions Me and My Big Mouth! * The Most Important Decision You Will Ever Make Never Lose Heart Peace The Penny The Power of Forgiveness The Power of Determination The Power of Being Positive The Power of Simple Prayer Power Thoughts Prepare to Prosper Reduce Me to Love The Root of Rejection The Secret Power of Speaking God's Word The Secret to True Happiness The Secrets of Spiritual Power Secrets to Exceptional Living Seven Things That Steal Your Joy Start Your New Life Today Starting Your Day Right Straight Talk Omnibus Teenagers Are People Too! Tell Them I Love Them Weary Warriors, Fainting Saints When, God, When? Why, God, Why? Woman to Woman The Word, the Name, the Blood
JOYCE MEYER SPANISH TITLES Come la Galleta... Compra Los Zapatos Eat the Cookie... Buy the Shoes) El Campo de Batalla de la Mente (Battlefield of the Mind) La Revolucion de Amor (The Love Revolution) Las Siete Cosas Que Te Roban el Gazo (Seven Things That Steal Your Joy) Pensamientos de Poder (Power Thoughts) JOYCE MEYER TAGALOG TITLE Sabihin Mo na Mahal Ko Sila (Tell Them That I Love Them) Isang Panibagong Buhay (A New Way of Living) Pinagagaling ang Pusong Sugatan (Healing the Brokenhearted) BOOKS BY DAVID MEYER Life Lines Study guide available for this title